text.text: Dalil DuwamAb dūsrī dalīl mulāḥazah ho keh An-Ḥazrat kā apne chacha Ḥazrat Abu Talib ke muta’alliq kyā ‘aqidah thā.Is dalīl se yeh amr sābit kiyā jā’egā keh An-Ḥazrat apne chacha Abu Talib ko Musalman aur Momin jante the. Dalīl zikr karne se qabl ek tafṣīl mulāḥazah ho tā -keh dalīl ke samajhne men āsānī paidā ho, Ḥazrat ‘Abd alMuṭṭalib ke wiṣāl ke ba’d Makkah mukarramah men sakht qěht para ěhle Makkah ne Ḥazrat Abu Talib bārish ke liye du’a’ kī iltemās kī to Ḥazrat Abu Talib -Hazrat ko le kar Baitullāh sharif men ga’e aur Ap ke se An tawassul se bārish kī du’ā farmā’ī to barī zabardast bārish hu’ī. Yeh waqe’ah be’sat se pěhle kā hai aur ba’d az be’sat Qurayshe Makkah ne An-Ḥazrat ko tang kiya aur Ap ke āzār aur taklif ke dar pai huwe to phir Hazrat Abu Talib ne Quraysh ko An-Hazrat ka eḥsān aur barkat jatlā’ī jo keh qabl az beʼsat șiġhar-sinī men thī aur yeh she’r parha:و أبيض يستقى الغمام بوجهه يمال اليتامى عصمة للأراملKhulāṣah she’r kā mulāḥazah farmā’iye:Yeh gore rukhṣār wālā jis ke tufail Allah se bārish talab kī jātī hai aur yeh yatīmonń ki jā’e panāh aur bewgān kā muḥāfiz hai.Phir Madīnah munawwarah men qěht para aur eke’rābi ne An-Ḥazrat ke pās ā kar bārish kī iltejā’ kī aur Apne du’a farmā’i aur saķht bārish hū’ī aur jab log bārish se tang ā ga’e aur bārish kī bandish kī iltemās kī aur Ap ki du’à se bārish band hū’ī is tafṣīl ke ba’d dalil duwam mulāḥazāh ho. Ap ne is mauqa’ par farmāyā Ya’ni “Allah ne Hazrat Abu Talib ko bari khaire kasīr ‘aṭā farmā’ī hai agar āj zindah hote to un ki ankhen thandi hotin.” An-Ḥazrat ke mazkūrah bālā alfāz mubarakah se Imane Abi Talib par do waj-ḥ se dalīl hai. Awwal yeh keh Ap ne shahadat di keh Ḥazrat Abu Talib ko Allah ne khaire kasīr ‘aṭā farmā’ī hai aur jis kī aise alfaz nahīn ko Allah ne maut kufr par ho us ke liye khaire kasīr kā iṣbāt nahīn kiyā jātā aur kāfir ke muta’alliq Paighambar iste’māl farmā sakte. Ḥazrat Abu Talib yahi khaire kasir ‘ațā’ farmā’ī keh jab tak zindah rahe to Allah ke Měḥbūb ki zabardast i’anat farmā’ī aur us kī wajh se Quraysh ne Ap se tarke muwālāt kī aur Ap ko Makkah sharif se nikal kar tīn°3 sal She’be Abi Talib men guzārne pare aur jab mare to ķhātimah Iman par huwa. Ap ne is mauqa’ par farmāyā:Agar Hazrat Abu Talib aj zindah hote to un kī ānkhen thandi hotin aur woh khwush hote. An-Ḥazrat kā Madīnah sharif men bārish aur us ki bandish ke liye du’a’ mãngnā aur phir du’a’ kā qubul honā yeh An-Ḥazrat kā mo’jizah hai aurPaighambar ‘alayhi al-salām ke mo’jizah par Momin hi khwush ho saktā hai to maʼlūm huwa keh Ap Hazrat Abu Talib ko Momin jānte the.
text.text_idx: #000005
text.text: #23zilqad#Shahadat_E_Imam_Ali_Raza۴ 😭💔193 Hijri me Abbasi khalifa Hāroon al-Rasheedke inteqaal ke baad us ke 2 bete al-Ameen aural-Ma’amun ke darmiyaan hukoomat haasilkarne ke liye jung ke haalaat paida hue.._al-Ma’amun ne Imam Ali Raza۴ ko milne keliye Faars (Iran) bulaaya. Aap۴ apni biwi aurSaahabzaade ko Madeena me chhodkar,Aap۴ Merv jaane ke liye rawaana hue.._Apne bhai ko haraane ke baad al-Ma’amoonne Imam Ali Raza۴ ko apna Khalifa banne keliye darkhwashaat kee.. Us ka iraada ye thake is se awaam ki nazar me khud ki izzatbadhe aur log baghaawat na kare.. MagarAap۴ ne inkaar kiya.._Merv se Baghdad ki taraf safar ke dauraanToos me al-Ma’amoon ne angoor me zehermilakar Imam۴ ko khilaaye.. Jab Aap۴ koapni shahadat ka waqt qareeb hone ka pataachal gaya tou Aap۴ apne dost Abu Salaat keghar me tashreef laaye aur fouran sab qaaliinhataane ke liye farmaya aur kisi ko ghar keandar aane se mana farmaaya aur farmaaya ::‘Maiñ Chahata huñ ke jab meri rooh nikle touApne Dada Imam-E-Hussain۴ ki tarah zameenpar rahuñ., Mere baad mere bete MuhammadAl Taqi۴ ka khayaal rakhna.’—————————————————————————Aap۴ ki Shahadat se pehle Huzoor-E-Akramصلى الله عليه وسلمAap۴ ke khwaab me tashreef laye aur farmaya::‘Kal hamare paas tashreef laao. Yaha jo hai wous haalaat se behtar hai jis me filhaal tum ho.’_Aap۴ ki Aankh khulee tou Aap۴ ne apnesaathi Harsama ko bulaya aur farmaya ::‘Meri shahaadat ka waqt qareeb hai.., Mere inteqaal ke baad al-Ma’amoon komere ghusl wa tajheez me shamil na honedena.., Meri is wasiyat ka khayaal rakhna.’#Qaatil_Maamoon_Pe_Beshumaar_Laanat 🔥————————————————————————Imam۴ ki Shahadat 23 Zilqad / 17 Safar203 Hijri ko, 55 saal ki umr me hua..Aap ka mazaar Mashhad (Iran) me hai.#Salam_Ya_Maula_Imam_E_Raza۴ 🌹🙏
text.text_idx: #000008
text.text: Iske baad hazrat shah Abdul Azeez razi allahu anhu Quran e shareef ki is aayat ka aaqri jumla naqal farma kar iski waazeh tafseel bayaan karte hai’n “(Uzunun Waiyaa’h ) yaane wo kaan jo in umoor ko yaad rakhen.Chunanche hadees e shareef me aaya hai ke jab ye aayat e mubaraka naazil hoi to Huzoor Nabi e kareem salllallahu alaihi wa aalihi wa sallam ne imam Ali alaihissalam ko irshad farnaya ke Ya Ali! main ne Allah ta’ala se tere liye suwaal kiya hai ke tu jo bhi sunle usse hamesha yaad rakhe lehaza imam Ali alaihissalam ke liye ye taqsees issi sharf aur martabe ki wajah se hai aur isme nukta ye hai ke baghair imam Ali alaihissalam ke ahl e bait ka kashti ke maano’n me aana mutasawwir hi nahi kiya jaasakta is liye ke is tareeqe ki imamat ke qaabil Huzoor Nabi e kareem salllallahu alaihi wa aalihi wa sallam ke sulbi ahl e bait hi hosakte the magar us waqt wo kamsin the aur unki tarbiyat siwaye imam Ali ke kisi doosre ke supurd karna Huzoor Nabi e kareem salllallahu alaihi wa aalihi wa sallam ki shaan e kamaal ke manafi tha yehi wajah thi ke Huzoor Nabi e kareem salllallahu alaihi wa aalihi wa sallam ne ummat ko gunaho’n se nijaat dilaane ke tareeqe imam Ali alaihissalam ko ilqaa farmaye aur phir unko imam banaya aur apne kamaal e amali ko surat e haidar e karraart me mutasawwir karna zaroori hogaya.”(Tafseer e Azeezi: Saffah 76, Paara 29.)Yehi wajah hai ke ameer ul momeneen sayyiduna imam Ali alaihissalam ko “Yaasub UI Momeneen” yaane shahinsha e ummat ka khitaab diya gaya aur is wajah se bhi ke chunke Imam Ali alaihissalam ne Huzoor Nabi e kareem salllallahu alaihi wa aalihi wa sallam ki aaghoosh e rifaqat me parwarish paayi thi.Aur Huzoor Nabi e kareem salllallahu alaihi wa aalihi wa sallam se rishta e daamadi bhi aap ko haasil tha aur aap zamana e tifuliyat se hi har amr e khaas me Huzoor Nabi e kareem salllallahu alaihi wa aalihi wa sallam ke rafeeq aur shareek e kaar the aur aap khaas taur par hukm e farzandi me bhi daaqil the aur hazrat imam Ali alaihissalam ko is qurabat e qareebiyah ki wajah se Huzoor Nabi e kareem salllallahu alaihi wa aalihi wa sallam se ruhaani quwwato’n me munasibat e kulli haasil thi.Gooya janaab e ameer ul momeneen alaihissalaam, Huzoor Nabi e kareem salllallahu alaihi wa aalihi wa sallam ke zill e mubarak aur aap ke kamalaat e amali ki surat the kyu’n ke wilayat o tareeqat ka matlab aur muraad bhi yehi hai.Aur Huzoor Nabi e kareem salllallahu alaihi wa aalihi wa sallam ki is dua e mubarak se ilaahi Alir jo yaad rakhe usse kabhi na bhoole janaab e imam Ali alaihissalam ki iste’daad aur liyaqat e tab’a aur bhi zaahir hogai aur aap isse martaba e kamaal ki intiha ko pohonch gaye aur aaj tak iske aasaar har tareeqe ke auliya allah ke zaahir o baatin me hoote hain...(Tafseer e Azeezi: Surat ul Haaqah, Paara 29, Saffah 77.)Qaraain e kiraam ye saari riwayaat padh kar aap ke zehen me sawaal paida horaha hai’n ke tamaam ki tamaam khilafat e ruhaaniyah ka baar janaab e ameer ul momeneen maula imam Ali alaihissalam ke kandho’n par hi daala gaya tha to phir silsila e aaliya naqshbandiyah ki kya baat rehjaayegi jiska Huzoor Nabi e kareem salllallahu alaihi wa aalihi wa sallam ki zaat e paak se rabt o tallukh e ruhaani hazrat Abu bakr siddiq razi allahu ta’ala anhu se hai.Is ke bohot wujuhaat hai chunanche ham yahan hazrat allama Saim chishti rehmatullahialaih ke hi 2 wujuhaat naqal kar rahe hain jo aap ne apni kitaab mushkil kusha jisd awwal me khilafat e baatiniyah ke silsila me tehreer farmaya hai.Pehli wajah: bila shuba baaz riwayaat se saabit hai ke Huzoor Nabi e kareem salllallahu alaihi wa aalihi wa sallam ne muta’ddid baar tanhaayi me hazrat abu bakr siddiq ko ruhaani uloom ki taleem farmayi aur aap bhi Huzoor Nabi e kareem salllallahu alaihi wa aalihi wa sallam ke ruhaani khalifa hai lekin isme awwaliyat ki koi shart nahi hai.Doosri wajah: agar hazrat Abu bakr siddiq razi allahu ta’ala anhu ko bhi Huzoor Nabi e kareem salllallahu alaihi wa aalihi wa sallam ka ruhaani khalifa maan liya jaaye to ye huzoor maula e kayenaat sayyiduna imam Ali alaihissalaam ki khilafat ki zidd nahi kyu’n ke khilafat e shariya jisse khilafat Sufism The Mission Of Spreading Love e raashida kaha jaata hai usme Huzoor Nabi e kareem salllallahu alaihi wa aalihi wa sallam ke chaaro’n khulafa ke ailaawa imam e Hassan alaihissalaam bhi shareek hai’n ye sab ke sab Huzoor Nabi e kareem salllallahu alaihi wa aalihi wa sallam ke hi khulafa e kiraam hai’n yehi wajah hai ke unki khilafat ko khilafat e haqqa aur un me se har khalifa ko khalifa e bar haq tasleem kiya gaya hai.Alaawa azee’n mazeed aasaani se yu’n samajhle’n ke un khulafa e kibaar ki khilafat ko khilafat e alaa minhaaj un nubuwaat kaha jaata hai aur us me kabhi ye imtiyaz rawa nahi rakha gaya ke fulaa’n shaqs ki khilafat to aala minhaaj un nubuwwat hai aur fulaa’n ki nahi.Risaala Khilafat e Baatiniyah Aur naahi kabhi ye sawaal uthaaya gaya ke hazrat abu bakr siddiq ki khilafat to minhaaj e nubuwwat par hai kyun ke wo khalifa e awwal aur janasheen e rasool hai’n magar hazrat e umar razi allahu ta’ala anhu ki khilafat nubuwwat ke manhaj par nahi kyun ke wo baraah e raast Huzoor Nabi e kareem salllallahu alaihi wa aalihi wa sallam ke khalofa aur janasheen nahi balke hazrat abu bakr siddiq ke khalifa aur janasheen hai.
text.text_idx: #000011